Moord op tolk ruk Potchefstroom – praag.co.za
Die direkteur van die Taaldirektoraat, Johan Blaauw, sê hulle het vanoggend nadat klasse reeds begin het, eers uitgevind wat gebeur het.
Blaauw het gesê die talentvolle Arangies was die afgelope tien jaar verbonde aan die Taaldirektoraat.
Blaauw sê sy was besig om haarself in 'n farmaseutiese rigting te bekwaam. Hy het die sinnelose moord veroordeel, veral dat 'n begaafde mens só 'n wrede dood moes tegemoetkom. "Dit is 'n mors van 'n lewe," het hy gesê.
Volgens polisiewoordvoerder in Noordwes, Kelebogile Moleko, is Arangies buite haar huis in Mooivalleipark geskiet. Moleko het bevestig dat Arangies dood is terwyl sy die huis binnegestrompel het.
Vyf swart aanvallers het daarna nog 'n vrou wat in die huis was, aangerand. Dié beseerde Lieske Burger (regs op foto), wat ernstige kopbeserings opgedoen het, is in 'n plaaslike hospitaal opgeneem.
Burger was na bewering Arangies se huismaat.
Skrywer praagGepubliseer op 21 Oktober 2016 Kategorieë Afrikaanse nuus, NuusSleutelwoord huisaanval, moord, potchefstroom, tolk